空間複雜度

喺運算理論上，係運算複雜度嘅一種，指行一段演算法要用嘅記憶體空間。

輔助

輔助空間亦都會增加一段演算法嘅空間複雜度－輔助空間泛指 input 以外嘅數據霸走嘅記憶體，即係話
段演算法總共霸走咗嘅記憶體量 = input 霸走嘅記憶體量 + 輔助空間
輔助空間包括咗個程式會用到嘅非 input 常數同變數。

記憶洩漏：指個程式攞咗啲記憶體嚟用，但用完又冇「放返開」啲記憶體，搞到個程式霸咗若干量佢唔會再用嘅記憶體，最後令到部電腦有嘅系統資源量不必要噉減少咗；具體啲講，程式嘅源碼入面成日會有類似以下噉嘅碼－
攞 XXX 呢件資源嚟用；
將攞到嘅資源做 YYY 噉嘅運算；
好多時，用家仲有必要手動噉加行碼，話畀部電腦知「個程式用完呢嚿資源喇，嚿資源霸咗嘅記憶體可以空出嚟做第啲嘢」－尤其係喺 C 或者 C++ 等稍為低階嘅語言嘅子程序度。如果用家冇噉做，就會引致記憶洩漏，喺複雜啲嘅軟件當中會搞到隻軟件行起上嚟明顯慢咗。到咗廿一世紀初，常用嘅程式語言或者寫程式架生都會或多或少噉有垃圾回收或者類似嘅功能。
運算複雜度
時間複雜度
軟件最佳化
垃圾回收同垃圾

攷

運算理論